open-index/open-wikipedia-markdown huggingface dataset:
ריטה בהופעה

**ריטה בהופעה** הוא סיבוב הופעות הראשון של הזמרת-יוצרת הישראלית ריטה, אשר נועד לקדם את האלבומים "ריטה" ו"ימי התום" והתקיים ברחבי ישראל. המופע עלה בשנת 1988 והסתיים בשנת 1992, הוא נמשך שלוש וחצי שנים וכלל למעלה מ-400 הופעות.

סיבוב ההופעות נבחר למופע השנה של שנת 1988.

## רשימת השירים
זוהי רשימה חלקית של השירים שבוצעו בהופעה:
* הנסיכה והרוח
* הכניסיני תחת כנפך
* שביל הבריחה
* אני חיה לי מיום ליום
* לקבל ולתת
* עבד של הזמן
* נוצה ברוח
* מחול מטורף

## הפקה

## סינגל ווידאו קליפ
השיר "מחול מטורף" הוקלט במהלך סיבוב ההופעות ויצא לאור כסינגל ומלווה בוידאו קליפ.

## ביקורות
המופע זכה לביקורות חיוביות, אחת מהביקורות הגיע מצד עירית לינור: "ההופעה של ריטה ממחישה באופן חד וחלק שבגרונה מצוי הקול הטוב ביותר בארץ, יחד עם איכות ביצוע נקייה מזיופים, הרבה תיאבון לקהל, יכולת פיזית וקולית להחזיק על כתפיה הופעה ארוכה ופוטנציאל...במלואו".

ביקורת חיובית נוספת הגיעה מצד יוסי חרסונסקי: "ריטה...זועקת רגשות ובסערתם אתה מאבד לעיתים את העיקר ונפעם מעצם ההבעה והנוכחות שלה...ריטה פשוט גדולה. מתעלה על עצמה בביצועים שעולים ביופיים ובעוצמתם על אלה שבתקליטיה...ריטה מביאה קודם כל את עצמה בביצועים מרגשים, בטונים בלעדיים, מרוכזת בתוך עצמה ולפתע פורשת כנפיה לתוך הקהל כנוצה קלילה. גם ב"הבעת היתר" שלה יש יופי חד-פעמי, היא הופכת כמעט כל טקסט למיני-מחזמר פרטי".

ביקורת חיובית נוספת הגיעה מצד אסי ציון: "הקהל עמד על הרגליים. וכך זה נמשך כמעט שלוש שעות רצופות. כולם שרו ורקדו איתה, ילדים ומבוגרים. בהמשך, כשהורידה את הז'קט הארוך ועינטזה על הבמה, בחולצה מעטפת מנוקדת, הקהל נכנס להילוך גבוה. וריטה נתנה את כולה".

## מיקומי שיא

## קישורים חיצוניים
* 

## הערות שוליים

קטגוריה:סיבובי הופעות מ-1988
קטגוריה:סיבובי הופעות מ-1989
קטגוריה:סיבובי הופעות מ-1990
קטגוריה:סיבובי הופעות מ-1991
קטגוריה:סיבובי הופעות מ-1992
קטגוריה:סיבובי הופעות של ריטה
קטגוריה:סיבובי הופעות בישראל
אוריאל טרוצקי

**אוריאל טרוצקי** (באנגלית: **Uriel Trocki**; נולד ב-28 בנובמבר 1996) הוא כדורסלן ישראלי-אורוגוואי, המשחק בעמדות הפאוור פורוורד והסנטר בקבוצת הפועל כפר קאסם מהליגה הארצית בכדורסל. החל מיולי 2019 חבר בסגל נבחרת אורוגוואי בכדורסל וממאי 2023 בנבחרת ישראל בכדורסל 3x3.

## ביוגרפיה
טרוצקי נולד במונטווידאו, אורוגוואי. החל לשחק כדורסל מגיל 7 בקבוצת מכבי העברית המקומית עד שעלה לארץ בגיל 13. סבו שיחק בבנבחרת הכדורסל של אורוגוואי במכבייה השישית.

## קריירת משחק
### בקבוצות הנערים והנוער
בארץ טרוצקי עבר לשחק במחלקת הנוער של הפועל כפר סבא, שם שיחק בקבוצות השונות במועדון מגיל הנערים ועד הקבוצה הבוגרת.
בבית הספר תיכון כצנלסון היה שחקן נבחרת הכדורסל אשר בעונת 2014/2015 זכתה במקום השני בליגת העל לתיכונים לאחר הפסד במשחק צמוד מול תיכון מטרו-ווסט רעננה. באותה עונה נבחר לחימשיית העונה של ליגת התיכונים.

### בקבוצות הבוגרים
בעונת 2015/2016 החל לשחק בקבוצת הבוגרים של הפועל כפר סבא מהליגה הלאומית בכדורסל.

בעונת 2018/2019 עבר לשחק בקבוצת עירוני רעננה. הקבוצה סימה את העונה הסדירה במקום הראשון, אולם נכשלה לזכות באליפות לאחר הפסד בשלב חצי הגמר. טרוצקי בעונת הפריצה שלו סיים את העונה עם ממוצעים של 6.4 נקודות ו-3.7 ריבאונדים.

בעונת 2019/2020 הלך ותפס חלק משמעותי יותר בקבוצה ובמהלך העונה קיבל אף את תפקיד הקפטן עם פציעת הקפטן גיא לביא. בתום העונה שהופסקה באמצע בעקבות מגפת הקורנה רשם ממוצעים של 10.4 נקודות ו-6.5 ריבאונדים למשחק. בעקבות הסיום המוקדם של העונה, חתם בקבוצת הפועל חולון עד לסוף העונה בליגת העל. בתום העונה, באוגוסט 2020 חתם טרוצקי לשלוש שנים בהפועל חולון.. באמצע עונת 20/21 הושאל טרוצקי לקבוצת עירוני נס ציונה.

בעונת 2020/21 זכה עם קבוצת נס ציונה בגביע היורופקאפ, לאחר שניצחו את סטאל אוסטרוב מפולין 74:82, למרות הזכייה לא שותף כלל במשחק.

### בנבחרות הלאומיות
ביולי 2019 לקראת משחקי הפאן אמריקה זומן טרוצקי לסגל נבחרת אורוגוואי בכדורסל. טרוצקי שותף במשחקי ההכנה בארגנטינה ובמשחקי הטורניר שנערך בלימה פרו.

## קישורים חיצוניים

* פרופיל השחקן , באתר איגוד הכדורסל

## הערות שוליים

קטגוריה:כדורסלני נבחרת ישראל 3x3
קטגוריה:כדורסלנים ישראלים
קטגוריה:כדורסלנים אורוגוואים
קטגוריה:כדורסלני מכבי עירוני רמת גן
קטגוריה:כדורסלני הפועל כפר סבא
קטגוריה:כדורסלני מכבי רעננה
קטגוריה:כדורסלני הפועל חולון
קטגוריה:כדורסלני עירוני נס ציונה
קטגוריה:ישראלים ילידי אורוגוואי
קטגוריה:עולים בשנות ה-2000
קטגוריה:בוגרי תיכון כצנלסון
קטגוריה:ישראלים שנולדו ב-1996
קטגוריה:אורוגוואים שנולדו ב-1996
יחסי איי מרשל – יפן

[250px|ממוזער|[ראש ממשלת יפן שינזו אבה (מימין) נפגש עם נשיאת איי מרשל הילדה היינה בעת ביקורה ביפן לרגל הכתרת נארוהיטו, קיסר יפן, 2019]]
**יחסי איי מרשל–יפן** הם היחסים הדיפלומטיים בין **[[איי מרשל|רפובליקת איי מרשל]]** לבין **[[יפן]]**. שתי המדינות כוננו יחסים דיפלומטיים רשמיים בדצמבר 1998.

## נציגויות דיפלומטיות
* יפן מיוצגת באיי מרשל בדרג השגרירות באמצעות שגרירות רשמית שהיא מחזיקה במג'ורו, בירת המדינה.
* איי מרשל מיוצגת ביפן בדרג השגרירות באמצעות שגרירות רשמית שהיא מחזיקה בטוקיו, בירת המדינה.

## סחר
בשנת 2018, שוויו של הייצוא היפני לאיי מרשל עמד על 147,970 מיליון ין וכלל בעיקר מכונות, מכוניות וחלקי רכב. שוויו של הייבוא היפני מאיי מרשל לאותה השנה עמד על 460 מיליון ין וכלל בעיקר דגים.

## יפנים באיי מרשל
על פי הלשכה היפנית המרכזית לסטטיסטיקה, בדצמבר 2019 התגוררו באיי מרשל ארבעים ותשעה אזרחים יפניים.

## קישורים חיצוניים

* יחסי איי מרשל–יפן, באתר משרד החוץ היפני

## הערות שוליים

קטגוריה:ערכים ללא קטגוריות פיזיות - יחסי חוץ
בית הכנסת 770 (ירושלים)

[220px|ממוזער|שמאל|מראה אחורי המבנה, במבט מ[הר חוצבים]]
220px|ממוזער|שמאל|העתק משוחזר של חדרו של הרבי מלובביץ' בבניין
**בית הכנסת חב"ד - 770** הוא בית כנסת בולט המשמש את קהילת חב"ד בשכונת רמת שלמה בירושלים. בית הכנסת נבנה בשנת 2003 כהעתק של חזית מרכז חב"ד העולמי - 770 שבניו יורק. זהו המבנה היחיד בעיר שנבנה מאריחי לבנים אמריקאיות אדומות. המבנה בולט בנופה של ירושלים, בעיקר באזור ערוץ נחל צופים שלמרגלות הרכס, ונראה משכונות צפוניות רבות מדרום-מזרח ליער רמות. זהו בית הכנסת החב"די הגדול בירושלים.

בית הכנסת ממוקם ברחוב האדמו"ר מלובביץ', המרכז את כ-200 משפחות חסידי חב"ד שבשכונה, והן מהוות את הקהילה החב"דית הגדולה בעיר.

## היסטוריה
הקהילה החלה להתיישב במקום עם הקמת השכונה בשנות ה-90, ביוזמת חבר העירייה ונציג חב"ד יעקב שנור. ביוזמת הרב יוסף יצחק הבלין נבנה הבניין בצורת מרכז חב"ד בניו יורק. האישורים עבור בנייתו ניתנו לאחר מאמצים רבים מצד הקהילה ועמיתיה. אחד האישורים ניתן כיוון שבטופס הבקשה נכתבה בקשה למבנה ב"אֶבֶן חוּמָה" (ללא ניקוד), ונציג העירייה הבין את הנכתב כאֶבֶן חוֹמָה, סיפור זה הפך למוכר בקהילת חב"ד. האבנים לציפוי הבניין יובאו מבית חרושת בניו יורק. הנחת אבן הפינה מאבן שנלקחה מ-770 המקורי, התקיימה בכסלו תשס"א (2000) וכעבור שנתיים בכסלו תשס"ג נערכה חנוכת הבית.

רב הקהילה ובית הכנסת הוא הרב יוסף יצחק הבלין, משפיעי הקהילה הם הרב יוסף יצחק אופן והרב יוסף יצחק רוזנברג.

המבנה מתייחד בכך שאין לו פנים ואחור, ובשונה מהבניין המקורי. בית הכנסת הירושלמי נבנה כשחזיתו היא משני הכיוונים כך שהיא נראית גם לעבר הנוף בכיוון יער רמות והשכונות המרוחקות, החל משכונות הבריח הסמוכות יותר ועד לשכונת רוממה וסביבתה. בסביבות 2019 עם הרחבת השכונה, נבנה פרויקט מגורים הכולל 3 בניינים במורד הגבעה ובסמיכות לבית הכנסת. עם בניית בתים אלו חזותו של בית הכנסת הוסתרה חלקית, לכיוון מזרח. בית הכנסת, בשונה מהבניין המקורי, אינו מחולק לחדרים וכל קומת הכניסה משמש כאולם מרכזי, בקומה העליונה יש עזרת נשים המשמש בימי חול לכולל אברכים. בצד האולם חדר ספח שהוא העתק של חדר הרבי מלובביץ' בברוקלין.

בקומה התחתונה שוכן אולם אירועים על שם אליעזר ננס ומקווה טהרה שנחשב לאחד המקוואות המפוארים בישראל. המקווה נחנך בשנת 2012 בתרומת מאיר זאיאנץ מברזיל, והוא מתפרס על פני 300 מ"ר.

## גלריה
* היכל התפילה ואולם אירועים:

קובץ:חבד רמת שלמה 1.jpg|אולם בית הכנסת בקומת הכניסה
קובץ:חבד רמת שלמה 2.jpg
קובץ:חבד רמת שלמה למטה 1.jpg|אולם אירועים בקומה התחתית
קובץ:חבד רמת שלמה למטה 2.jpg

* אחורי המבנה, מכיוון ואדי נחל צופים:

קובץ:חבד רמת שלמה אחור.jpg
קובץ:נחל צופים Ramat Shlomo from Brook of Scopus Park IMG 5677.jpg
קובץ:PikiWiki Israel 31642 Habad house in Ramat Shlomo Jerusalem.JPG
File:RamatShlomo1.JPG
קובץ:PikiWiki Israel 31641 Habad house in Ramat Shlomo Jerusalem.JPG

* חזית המבנה, מכיוון הכניסה ברחוב האדמו"ר מליובאוויטש:

קובץ:מרכז חבד רמת שלמה.jpg


## לקריאה נוספת
יובל בן-עמי, **ארץ הפלאות**, עם עובד 2007. עמ' 97

## קישורים חיצוניים

*
* 
*תיעוד מרהיב: בניין 770 בירושלים ● 80 תמונות
*מראה בית הכנסת, ומראה נוסף, באתר יוטיוב, צחי שקד מורה דרך
*צפו • בית 770 בשכונת רמת שלמה תחת מעטה השלג הלבן, קול חי

## הערות שוליים

קטגוריה:בתי כנסת חב"דיים
קטגוריה:רמת שלמה
קטגוריה:ירושלים: בתי כנסת
נציגויות דיפלומטיות של איי מרשל בעולם

ממוזער|360px|נציגויות דיפלומטיות של איי מרשל בעולם
**איי מרשל **היא מדינת אי באוקיאניה. איי מרשל מורכבת מ-29 אטולים ו-5 איי מבודדים. בנוסף ישנם מאות איים זעירים אשר גובהם מטרים ספורים מעל פני הים ושוניות אלמוגים. איי מרשל מחזיקה ברחבי העולם 5 שגרירויות ו-2 קונסוליות.

## אמריקה
ממוזער|260px|שגרירות איי מרשל בוושינגטון די.סי. בירת ארצות הברית
* 
** וושינגטון די. סי. (שגרירות)
** הונולולו (קונסוליה)
** ספרינגדייל (קונסוליה)

## אסיה
ממוזער|260px|שגרירות איי מרשל בטאיפיי, בירת טאיוואן
* 
** טוקיו (שגרירות)
* 
** טאיפיי (שגרירות)
* 
** סיאול (שגרירות)

## אוקיאניה
* 
** סובה (שגרירות)

## ארגונים בינלאומיים
* 
** ניו יורק

## ראו גם
* יחסי החוץ של איי מרשל

## הערות שוליים

קטגוריה:איי מרשל: יחסי חוץ
איי מרשל
Goodbye (שיר של פידר)

"**Goodbye**" (בעברית: "**הֱיה שלום**") הוא סינגל של התקליטן והמפיק המוזיקלי הצרפתי פידר, אשר הוקלט על ידי הזמרת-יוצרת ליז. השיר יצא לאור ב-2 בינואר 2015, על ידי חברות התקליטים טיים רקורדס והאחים וורנר, כסינגל שלא מתוך אלבום.

השיר הגיע למקום הרביעי במצעד הרשמי של גלגלצ.

## רקע וכתיבה
השיר נכתב על ידי אן-ליז בלאן ואדריאנוס פדריקוני והופק על ידי פידר. בישראל זכה השיר להצלחה רבה, כאשר הגיע למקום השישי בשבוע בכורתו במצעד הרשמי של גלגלצ, תוך שפרק זמן לאחר מכן, עלה למקום הרביעי והפך לשירם המצליח ביותר של פידר וליז במצעד.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-105 מיליון השמעות.

## סוגה ומשמעות
השיר הוא שיר מסוגת הדאנס האוס ומוזיקת הטראנס, המדבר על אהבה כוזבת, יחסי מין, אובדנות, דיכאון קליני, מוות, שברון לב ונושאים שונים נוספים, שנגרמו עקב אותה אהבה הכוזבת. כמו כן, השיר הוא מעין סיפור אותו שרה ליז, תוך שהיא פותחת אותו בשורה "מישהו מקשיב?; אוקיי; תנו לי לספר לכם את הסיפור; על הבחור ההוא".

לאורכו של השיר, מדברת ליז על מערכת יחסים שהסתיימה, תוצאותיה ההרסניות ודרכי ההתמודדות שלה לאחר מכן.

## וידאו קליפ
הווידאו קליפ הרשמי של השיר פורסם ב-27 בפברואר 2015, חודש וכמה שבועות לאחר צאתו כסינגל. לאורכו של הקליפ, ניתן לראות כמה סצנות שנויות במחלוקת. בראשונה, ניתן לראות מישהי תולה כרזות היעדרות של בן זוגה לשעבר, תוך שניתן לראות מישהי יושבת על אדמה, בזמן שהיא ממררת בבכי ומאבדת את עשתונותיה.

בסצנה נוספת, ניתן לראות בחורה אוחזת בשקית אשפה שחורה, תוך שממנה היא מוציאה שמלת כלה. הבחורה מחבקת את שמלת הכלה והדבר מצביע על אובדן השפיות שלה. בסמוך לכך, מופיעות סצנות בהן ניתן לראות קטעים פרובוקטיביים וסצנות בהן ניתן לראות ונדליזם שנעשה באמצעות גרפיטי, השחתת רכוש כמו ספות וכולי. המשמעות של הקליפ היא להמחיש את אובדן השפיות אליו יכול להגיע בן אדם לאחר פרידה.

נכון ליולי 2025, מונה הצפיות של הקליפ עומד על למעלה מ-159 מיליון צפיות.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי 2014
קטגוריה:סינגלים מ-2015
קטגוריה:שירים באנגלית
קטגוריה:שירים על דכדוך
קטגוריה:שירים על מוות
קטגוריה:שירים על כאב לב
קטגוריה:סינגלים שהגיעו למקום הראשון בהונגריה
קטגוריה:סינגלים שהגיעו למקום הראשון בשווייץ
קטגוריה:סינגלים שהגיעו למקום הראשון במצעד הסינגלים של SNEP
קטגוריה:סינגלים בהוצאת וורנר מיוזיק גרופ
Demo Tape 1

**Demo Tape 1** (בעברית: **קלטת דמו 1**) הוא אלבום הדמו השני של להקת המטאל הארמנית-אמריקאית סיסטם אוף אה דאון, שיצא לאור בשנת 1995.

## רקע
רוב שירי האלבום, הופיעו מאוחר יותר באלבום האולפן הראשון של הלהקה, 'System of a Down' יחד עם השירים מאלבומי הדמו הבאים בסדרה של הלהקה (Demo Tape 2, 3, 4). השירים באלבום הולחנו ונכתבו על ידי חברי הלהקה, כולל מתופף הלהקה באותם ימים, אונטרוניק חצ'טוריאן.

### עטיפת האלבום

לימים, בריאיון לתוכנית YNH Podcast, ב-10 במרץ 2020, סיפר בסיסט הלהקה, שאבו אודאג'יאן כיצד צולמה עטיפת האלבום:

## רשימת רצועות

## קישורים חיצוניים

* שירי האלבום באתר יוטיוב

## הערות שוליים

קטגוריה:מיני-אלבומים מ-1995
קטגוריה:אלבומי System of a Down
קטגוריה:אלבומי דמו
קטגוריה:אלבומי מטאל
Demo Tape 2

**Demo Tape 2** (בעברית: **קלטת דמו 2**) הוא אלבום הדמו השלישי של להקת המטאל הארמנית-אמריקאית סיסטם אוף אה דאון, שיצא לאור בשנת 1996.

## רקע
השיר 'Soil', יצא ב-1998 בגרסה מחודשת, באלבום האולפן הראשון של הלהקה, System of a Down' יחד עם שירים נוספים מאלבומי הדמו בסדרה (Demo Tape 1, 3, 4). שני השירים הנוספים באלבום, 'Honey' ו-'Temper', לא הופיעו באלבומי אולפן של הלהקה ולא הוקלטו שוב, אך נוגנו במסגרת סיבובי ההופעות של הלהקה לאחד האיחוד המחודש. שירים אלו אף הופיעו באלבום המעריצים הלא רשמי של הלהקה, Storaged Melodies.

השירים באלבום הולחנו ונכתבו על ידי חברי הלהקה, כולל מתופף הלהקה באותם ימים, אונטרוניק חצ'טוריאן.

## רשימת רצועות

## קישורים חיצוניים

* שירי האלבום באתר יוטיוב

קטגוריה:מיני-אלבומים מ-1996
קטגוריה:אלבומי System of a Down
קטגוריה:אלבומי דמו
קטגוריה:אלבומי מטאל
קישבודק

**קישבודק** (בהונגרית: **Kisbodak**) הוא כפר במחוז גיור-מושון-שופרון, שבצפון-מערב הונגריה. כמו כפרים רבים באירופה גם בקישבודק מספר התושבים נמצא בירידה. כך, בשנת 1990 חיו בכפר 368 תושבים, ובשנת 2019 רק 366 תושבים.

## יהודי קישבודק
בקישבודק חיו יהודים בתקופות זמן שונות.

## קישורים חיצוניים

*  

## הערות שוליים

קטגוריה:הונגריה: כפרים
אושדבנק

**אושדבנק** (באוקראינית: **Ощадбанк**) הוא הבנק השני בגודלו באוקראינה ובעל מספר הסניפים הגדול ביותר מבין כל הבנקים במדינה. הבנק נמצא בבעלות המדינה.

## פעילות הבנק
החל מ-1 בינואר 2018, נכסי הבנק נטו הסתכמו ב-234 מיליארד הריבניה. נכון לשנת 2019, רשת הבנקאות הלאומית של אושדבנק כוללת כ-2,640 סניפים, כמעט 3,150 כספומטים ו-3,200 מסופי תשלום. יותר מ-45,000 מסופי קופה מסחריים קשורים לעיבוד הבנק. אושדבנק הנפיק יותר מ-11.5 מיליון כרטיסים (מתוכם למעלה מ-6 מיליון פעילים), כולל מערכת התשלומים האוקראינית SPACE. בבעלות הבנק בנקאות באינטרנט ומערכת התשלומים Oschad 24/7.

ועל פי המגזין הבריטי The Banker, בשנת 2014 אושדבנק דורג במקום העשירי בדירוג הבנקים הגדולים ביותר במרכז ומזרח אירופה, ו-367 בדירוג של 1000 הבנקים העולמיים המובילים. המשרד הראשי של אושדבנק ממוקם בקייב. בשנת 2017 הבנק קיבל רווח נקי של 558 מיליון הריבניה, בשנת 2016 הקודמת הרווח היה 468 מיליון הריבניה.

## קישורים חיצוניים

* 

## הערות שוליים

קטגוריה:חברות אוקראיניות
קטגוריה:אוקראינה: בנקים
ירמסויה

**ירמסויה** (ביוונית: **Γερμασόγεια**) היא רשות מקומית במחוז לימסול שבקפריסין. היא שוכנת ממזרח לעיר לימסול ומהווה פרוור שלה.

ירמסויה הייתה מיושבת כבר בימי הביניים, אך הוקמה כרשות מקומית בשנת 1994. שטחה הוא כ-16 קילומטר רבוע. מאז תחילת שנות האלפיים עלה מספר תושביה ובשנת 2011 הגיע ל-13,421.

כלכלתה של ירמסויה נסמכת על ענף התיירות.

ירמסויה היא עיר תאומה לסטארי גראד שבסרביה.

## קישורים חיצוניים

* 

* אתר ירמסויה 

קטגוריה:קפריסין: ערים
יחסי לוב–מרוקו

**יחסי לוב–מרוקו** הם היחסים הדו-צדדיים בין לוב ומרוקו, שתי המדינות הן חלק ממדינות ערב השוכנות באפריקה והמגרב. לוב מחזיקה במרוקו שגרירות ברבאט ואילו מרוקו מחזיקה בלוב שגרירות בטריפולי, שהותקפה על ידי לוחמי דאעש בשנת 2015.

## היסטוריה
### תחילת היחסים
לוב ומרוקו חולקות קשר קרוב יחסית מימי קדם. שתיהן מדינות מגרב והיו בעבר תחת כיבוש ערבי, ואף גם אימצו מאוחר יותר את האסלאם. עם זאת, הקשר בין המדינות לאחר מכן נגזר על ידי אירועים היסטוריים שונים: מרוקו המשיכה להתפתח לממלכה ערבית-ברברית עצמאית עם זהות מובחנת; בזמן שלוב הפכה להיות חלק מהאימפריה העות'מאנית. בסוף תקופת האימפריה העות'מאנית שתי המדינות היו תחת קולוניזציה, לוב נשלטה תחת האיטלקים ומרוקו תחת הצרפתים והספרדים. לוב הייתה הראשונה בקרב מדינות המגרב שזכתה לעצמאות, לאחר מלחמת העולם השנייה והתבוסה האיטלקית; ואילו מרוקו חיכתה עד 1956 כדי להשיג עצמאות מוחלטת מצרפת וספרד. מאז, לוב ומרוקו כוננו יחסים.

### לאחר העצמאות
שתי המדינות היו יחד בתחילה מונרכיות, כאשר אידריס הראשון, מלך לוב ומוחמד החמישי, מלך מרוקו חלקו יחסים אישיים חזקים. עם זאת, גל מאסיבי של פאן-ערביזם גרם לנפילתה של משפחת הסנוסים בלוב; אך מקביליהם המרוקאים הצליחו לשרוד בתוך יחסים סוערים.

מאז, מרוקו ולוב נכנסו לפרק מתוח, שכן לוב הייתה תחת שלטונו של מועמר קדאפי. איבה אישית בין שני השליטים הסלימה במהרה לסכסוך לאומי. קדאפי התערב בסוגיית סהרה המערבית ותמך בחזית פוליסריו; מאידך, חסן השני ביחסיו הסודיים עם ישראל גרם למתחים בין שתי המדינות. בשנת 1987 התגלה כי קדאפי תכנן להתנקש בחסן השני, דבר שמעולם לא התממש. אי האמון של קדאפי כלפי חסן השני, ובהמשך, כלפי מוחמד השישי, הניע את קדאפי לאמץ השקפה שונה מהמלך המרוקאי; למרות ששתי מדינות נהגו לכרות ברית פוליטית ב-1984 (התפרקה לאחר פגישה ב-1986 בין חסן השני עם שמעון פרס).

המתיחות בין לוב למרוקו התקררה עם שילובה מחדש של לוב בקהילה העולמית, אך עדיין חוסר האמון בין שתי מדינות היה גבוה. כאשר ביקר מוחמד השישי בלוב בשנת 2001, התגלה כי קדאפי כינה אותו "הבן שלי", שנתפס כעלבון למשפחת המלוכה המרוקאית. מרוקו המשיכה לשמור על מדיניות אוריינטציה פרו-מערבית ייחודית ואילו לוב תחת קדאפי שמרה על מדיניות לא יציבה. סטייה זו תישאר עד 2011.

### אחרי המהפכה הלובית
מלחמת האזרחים בלוב 2011 התרחשה כאשר לובים הפגינו נגד הדיקטטורה של קדאפי, וכתוצאה מהאביב הערבי, מרוקו ספגה גם היא מחאה. עם זאת, מרוקו מיהרה לתמוך במורדים בלוב נגד ממשלת קדאפי והוקיעה אותו בליגה הערבית; ובנוסף המלך מוחמד השישי הציע רפורמות פוליטיות. לאחר שהמלחמה הסתיימה במותו של קדאפי, ציפתה מרוקו לתקווה גדולה של קשר גובר בין שתי מדינות. עם זאת, האלימות בתוך לוב הסלימה במהרה למלחמת לוב בשנת 2014, שהפילה את חלקה הגדול של המדינה. מרוקו, שוב, פעלה כשותפה לפתרון בעיות דיפלומטיות בתוך סיעות יריבות לוב שונות, ותיווך את עסקת הסיעה בהנהגת האו"ם בשנת 2015 כדי להקים ממשלת אחדות.

אולם לאחרונה, בשל חששה הגובר של מרוקו מפני השפעתה הגוברת של אלג'יריה בלוב, וניסתה להשיג את תמיכתה, מכיוון שאלג'יריה היא היריבה של מרוקו בצפון אפריקה.

## הערות שוליים

קטגוריה:ערכים ללא קטגוריות פיזיות - יחסי חוץ
יונדאי וראקרוס

**יונדאי וראקרוס** (באנגלית : **Hyundai Veracruz**, קרוי גם : **Hyundai ix55** (באירופה ורוסיה) הוא קרוסאובר המשלב מאפיינים של SUV (ראשי תיבות של Sport utility vehicle) מתוצרת יצרנית כלי הרכב הדרום-קוריאנית **[[יונדאי מוטור]]** אשר יוצר בין השנים 2012–2006 (שנת המודל 2007) בקוריאה הדרומית

דגמי "יונדאי וראקרוס" יוצאו ל : ארצות הברית, קנדה, הרפובליקה העממית של סין, מרוקו, דרום אמריקה ומספר ארצות במזרח התיכון.

## "יונדאי וראקרוס" / "יונדאי ix55"
* 5 דלתות - הצ'בק
* 7 נוסעים
* מנוע קדמי-רוחבי
* סוגי הנעות : הנעה קדמית 4x2, הנעה כפולה 4x4
* סוגי מנוע : מנוע בנזין, מנוע דיזל
* קיבולת מכל דלק - 78 ליטר
* נפח תא מטען אחורי : 598 / 1,746 ליטר
### תאוצות
* תאוצה בין 0–100 קמ"ש היא 8.1 שניות (מנוע בנזין 3.8 ליטר)
* תאוצה בין 0–100 קמ"ש היא 9.2 שניות (מנוע טורבו-דיזל 3.0 ליטר המפיק 250 כ"ס)
* תאוצה בין 0–100 קמ"ש היא 10.4 שניות (מנוע טורבו-דיזל 3.0 ליטר המפיק 239 כ"ס)

## תמונות

קובץ:20100801 hyundai veracruz 001.jpg | "יונדאי וראקרוס"
קובץ:Hyundai veracruz-2007washauto.jpg | "יונדאי וראקרוס"
קובץ:Hyundai ix55 front - PSM 2009.jpg | "יונדאי ix55", שנת 2009
קובץ:Hyundai ix55 rear 20100706.jpg | "יונדאי ix55"
קובץ:Hyundai ix55 (44962276515).jpg | "יונדאי ix55"
קובץ:Hyundai ix55 rear - PSM 2009.jpg | "יונדאי ix55", שנת 2009
קובץ:Hyundai ix55 (44962276515).jpg | "יונדאי ix55"


## ראו גם
* יונדאי מוטור

## קישורים חיצוניים

* 
* 

## הערות שוליים

קטגוריה:קרוסאובר
קטגוריה:רכבי שטח ופנאי גדולים
קטגוריה:כלי רכב שהושקו ב-2006
וראקרוס
קטגוריה:כלי רכב המיוצרים בקוריאה הדרומית
וסלי בלייק

**קורי ג'יימס וסטון** (באנגלית: **Cory James Weston**; נולד ב-4 בספטמבר 1987) הוא מתאבק אמריקאי. הוא מוכר בעיקר בשל תקופתו בארגון ההיאבקות WWE, שבו הופיע תחת שם הבמה **וסלי בלייק**.

וסטון החל את קריירת ההיאבקות שלו בשנת 2011 בארגונים עצמאיים בפלורידה, בעיקר בארגון ההיאבקות של דורי פאנק ג'וניור, Funking Conservatory. כעבור שנתיים הוא חתם על חוזה ב-WWE והחל להופיע כבוקר במהלך השנה הראשונה שלו ב-NXT. לאחר מכן הוא עבר למחלקת הזוגות כשחבר לבאדי מרפי, וביחד הם נודעו בשם בלייק ומרפי. השניים, שנוהלו על ידי אלכסה בליס, זכו פעם אחת באליפות הזוגות של NXT. כעבור מספר שנים, הוא הקים ביחד עם ג'קסון רייקר וסטיב קאטלר את קבוצת The Forgotten Sons.

## חיים אישיים

וסטון גדל בסן מרקוס, טקסס. הוא ואחותו הקטנה גדלו ביחד עם אמם החד הורית. וסטון ניהל מערכת יחסים עם מתאבקת הפיתוח של ה-WWE לשעבר, שרה לי. ב-1 במאי 2017, בתם הראשונה, פייפר, נולדה, ב-6 באוקטובר 2022, שרה לי נפטרה מסיבה בלתי ידועה.

## אליפויות והישגים
* **הישגים בארגון ההיאבקות Funking Conservatory - FC**
** האליפות האירופית של FC (פעם אחת)
** אליפות פלורידה של FC (פעם אחת)
** אליפות במשקל כבד של FC (פעם אחת)

* **הישגים במגזין ההיאבקות Pro Wrestling Illustrated - PWI**
** PWI דירג אותו במקום ה-121 מתוך 500 המתאבקים הטובים ביותר לשנת 2015

* **הישגים בארגון ההיאבקות World Wrestling Entertainment - WWE**
** אליפות הזוגות של NXT (פעם אחת)  - עם באדי מרפי/מרפי

## קישורים חיצוניים

## הערות שוליים

קטגוריה:מתאבקים מקצוענים אמריקאים
קטגוריה:מתאבקי ה-WWE
קטגוריה:מתאבקי ה-NXT
קטגוריה:בוגרי אוניברסיטת המדינה של טקסס
קטגוריה:אמריקאים שנולדו ב-1987
רומן גולובצ'נקו

**רומן אלכסנדרוביץ' גולובצ'נקו** (בבלארוסית: **Раман Аляксандравіч Галоўчанка**; נולד ב-10 באוגוסט 1973, ז'ודינו, מחוז מינסק, בלארוס) הוא דיפלומט ומדינאי בלארוסי. מ-4 ביוני 2020 עד 10 במרץ 2025 שימש כראש ממשלת הרפובליקה של בלארוס. בעבר כיהן כיו"ר הוועדה הממלכתית לתעשייה צבאית של הרפובליקה של בלארוס (2018–2020) ושגריר בלארוס לאיחוד האמירויות הערביות (2013–2018).

## ביוגרפיה
נולד ב-10 באוגוסט 1973 בז'ודינו, מחוז מינסק.

בשנת 1996 סיים את לימודיו במכון הממלכתי ליחסים בינלאומיים במשרד החוץ של הפדרציה הרוסית עם תואר ביחסים בינלאומיים ובשנת 2003 באקדמיה לניהול תחת נשיא בלארוס עם תואר בכלכלה וניהול יחסי כלכלה.

בשנים 1997—2002 היה המומחה הראשי של מזכירות המדינה של מועצת הביטחון בבלארוס. בשנים 2002–2005 היה סגן ראש מחלקת הפרקליטות הכללית של בלארוס. בשנים 2005–2006 שימש כיועץ ראשי של המחלקה למדיניות חוץ של המינהל הנשיאותי ובשנים 2006–2009 היה היועץ הראשי של המחלקה לשיתוף פעולה בינלאומי בביטחון והיועץ הראשי של המחלקה לביטחון בינלאומי של מזכירות המדינה של מועצת הביטחון.

מיולי 2009 עד דצמבר 2009 שימש כיועץ בשגרירות בלארוס בפולין. מדצמבר 2009 עד אפריל 2013 חזר לבלארוס וכיהן כסגן יו"ר הוועדה לתעשייה צבאית של בלארוס. החל מ-22 באפריל 2013 עד 2018 שימש כשגריר הממונה על איחוד האמירויות הערביות, שימש גם במשרה חלקית כשגריר בערב הסעודית וקטר.

הוא חזר לבלארוס ומ-18 באוגוסט 2018 עד 3 ביוני 2020, עמד בראש הוועדה הממלכתית לתעשייה צבאית של רפובליקת בלארוס בממשלתו של סרגיי רומס.

ב-4 ביוני 2020 נשיא בלארוס, אלכסנדר לוקשנקו, מינה אותו לתפקיד ממלא מקום ראש ממשלת בלארוס, עד לבחירות לנשיאות באוגוסט 2020.

## חיים אישיים
הוא דובר אנגלית, ערבית, גרמנית ופולנית.

## קישורים חיצוניים

## הערות שוליים

קטגוריה:ראשי ממשלת בלארוס
קטגוריה:שגרירים באיחוד האמירויות הערביות
קטגוריה:בוגרי המכון הממלכתי ליחסים בין-לאומיים של מוסקבה
קטגוריה:פוליטיקאים בלארוסים
קטגוריה:ראשי ממשלות
קטגוריה:מחוז מינסק
קטגוריה:בלארוסים שנולדו ב-1973
גלעד אמיליו שנקר

**גלעד אמיליו שנקר** (נולד ב-1980)

הוא איש קולנוע, טלוויזיה ומוזיקה ישראלי, מנכ"ל Sipur .

בעבר היה סמנכ"ל התוכן של קבוצת זאפה, המנהל האמנותי של פסטיבל הג'אז בתל אביב, ומנהל התוכניות של גלי צה"ל.

## ביוגרפיה
גלעד אמיליו שנקר נולד בקראקס, ונצואלה;

עבד בתעשיית הטלוויזיה בתפקידים שונים מאז שנת 1994.

בשירותו הסדיר שימש כמפיק ראשי ועורך בגלי צה"ל וזכה בפרס מפיק השנה בטקס פרס מפקד גלי צה"ל בשנת 2000. לאחר שחרורו מצה"ל החל לעבוד בטלוויזיה בתפקידים שונים בקשת, רשת, וחדשות 10.

שנקר שימש כמנהל הפיתוח ואחר כך מנהל התוכניות בגלי צה"ל במשך שש שנים עד לשנת 2013.

בשנים 2014–2018 היה סמנכ"ל התוכן של קבוצת הזאפה.

בעל תואר ראשון ושני מבית הספר לקולנוע וטלוויזיה ע"ש סטיב טיש, אוניברסיטת תל אביב. הוא בוגר Berlinale Talents  של פסטיבל הסרטים הבינלאומי בברלין

ובוגר Bursary program של מדינת נורדריין-וסטפאליה, גרמניה, במסגרתו קיבל מלגת מחקר אודות הסרט קולברג הגרמני.

בשנים 2013–2018 הגיש את התוכנית "חי בסרט" בטלוויזיה החינוכית.

במסגרתה שודרו 170 תוכניות. זוהי תוכנית ראיונות עם במאי ישראל בהם אסי דיין, נדב לפיד, איתן פוקס, דובר קוסאשווילי, אבי נשר ומנחם גולן.

לימד במרכז הבינתחומי הרצליה וברימון בית ספר למוסיקה.

## סרטיו
בתקופת לימודי הקולנוע ביים את הסרטים הקצרים "שום", "המורדים" (25 דקות, תיעודי) ו"שץ" (25 דקות, עלילתי), שהשתתפו בפסטיבלי סרטים ברחבי העולם.

סרטו הקצר "לבן" (28 דקות) נעשה כפרויקט גמר באוניברסיטת תל אביב והופק בתמיכת קרן רבינוביץ'. שנקר יצר אותו בהשראת סיפורו של העיתונאי האיראני אמיר עבאס פחרבאר שעבר "עינוי לבן" בכלא האיראני. הסרט מתאר אסיר שעל מנת להוציאו מדעתו כולאים אותו לבדו עירום בחדר הצבוע לבן, מאכילים אותו במזון בצבע לבן וברקע יש דממה מוחלטת. משחקים בו רזיה ישראלי, סיגל ראש, ותומר גלרון. "לבן" היה מועמד ישראל לאוסקר בקטגוריית הסרט הקצר. שנקר ביים את הסרט, אותו כתב יחד עם יוסי מאירי. מאירי ערך וצילם את הסרט, וזכה עבורו בפרס הצלם הטוב ביותר בפסטיבל הקולנוע העצמאי האירופי בפריז. הסרט זכה ב-12 פרסים בהם: פרס הבמאי הטוב ביותר בפסטיבל הקולנוע של וושינגטון; פרס הבמאי הטוב ביותר ופרס עיצוב הסאונד לתומר אליאב בפסטיבל הקולנוע של סנקט פטרסבורג ברוסיה, פרס הבמאי בפסטיבל דטרויט וינדזור ; בציונים לשבח בפסטיבלים באנגליה ובארגנטינה ונרכש לשידור בטלוויזיה בעשר מדינות.

ב-2017 ביים שנקר את סרטו העלילתי הראשון, "המועדון לספרות יפה של הגברת ינקלובה" (88 דקות), אותו כתב יחד עם יוסי מאירי; מאירי גם ערך וצילם את הסרט. בסרט משתתפים קרן מור, אניה בוקשטיין, רזיה ישראלי, חנה לסלאו, יפתח קליין וליא קניג בתפקיד הגברת ינקלובה. הסרט היה מועמד לשישה פרסי אופיר, וזכה בשניים: עבור עיצוב התלבושות הטוב ביותר ועבור האיפור הטוב ביותר.

הסרט נמכר לרשת HBO אירופה.

## קישורים חיצוניים

*חי בסרט עונה 3: יוסי מאירי וגלעד אמיליו שנקר, באתר הטלוויזיה החינוכית
*ליסה פרץ, הבמאי גלעד אמיליו שנקר (ריאיון), באתר תאגיד השידור הישראלי, 24 ביוני 2018
* 
* 
* 
*פרנק שק, ביקורת על הסרט "המועדון לספרות יפה של הגברת ינקלובה", באתר ההוליווד ריפורטר, 20 ביוני 2019
* תום ברוק, הקולנוע הישראלי: מקונפליקט לפנטסיה, באתר הBBC, 13 בנובמבר 2014
*ערוץ "חי בסרט", באתר יו טיוב

## הערות שוליים

קטגוריה:במאי קולנוע ישראלים
קטגוריה:חיילי גלי צה"ל
קטגוריה:מנכ"לים ישראלים
קטגוריה:בוגרי אוניברסיטת תל אביב: קולנוע וטלוויזיה
קטגוריה:ישראלים שנולדו ב-1980
גלשה

**גֶלְשֶה** (בהונגרית: **Gelse**) הוא כפר במחוז זאלה בדרום-מערב טרנסדנוביה בהונגריה בנפת נג'קניז'ה, בתוך גבעות זלה, באזור של רכס זאלהאפאטי.

## מיקום
הכפר ממוקם כ־17 ק"מ צפונית לעיר נג'קניז'ה, שהיא בירת הנפה, בעמק תעלת פרינציפאליס בת ה-60 ק"מ שנבנתה במאה ה-19 כדי לנקז מימי הביצות באזור. התעלה מלווה את הכביש 7527 בין נג'קניז'ה לבין פאצ'ה. גם קו הרכבת סומבטהיי - נג'קניז'ה עובר בשטח. מקור השם אינו ודאי: ייתכן שהוא קשור לשמות האישיים גאלסה, גוליסה מהשפה הסלאבית =שפירושה החשופה והעירומה, אך ייתכן שזו נגזרה מהגרסה המכוננת של הכינוי לשם גלרט או גלן.

## היסטוריה
היישוב הוא מתקופת ארפאד. הכפר הוזכר לראשונה בשנת 1280 בערך בשם גואלשה. על פי מקור אחר, ניתן לקשר את האזכור בכתב הראשון של הכפר לתאריך 1226, כבר אז שימש שמו בצורה גלשה. כצמיתים עסקו תושביו בחקלאות (בעיקר גידול שיפון ) ובגידול בעלי חיים, אך גם גידולי גפנים ליין. ממצאים רבים מתקופת הכיבוש הטורקי נחשפו. בתקופה זו ההתיישבות פסקה באזור, הקרב הגדול ביותר התרחש באוגוסט 1587 בגבול גלשה. מצפון לכפר נמצא בית קברות. על פי האגדה, נפל כאן קפטן הונגרי בקרבות נגד הטורקים. גלשה יושבה מחדש במאה ה -18 . האנדרטה היפה ביותר בתקופה זו היא הכנסייה החדשה של הבארוק המאוחר שנבנתה בשנת 1786 והיא המבנה הרשום העתיק ביותר בגלשה. יש גם אנדרטה לזכר קורבנות מלחמת העולם הראשונה והשנייה בגן הכנסייה.

הכפר התפתח משמעותית בסוף המאה ה-19 ובתחילת המאה העשרים. האוכלוסייה הגיעה ל 1,700 והייתה פעילות תעשייתית משמעותית בכפר. הדבר קרה בשל בניית תחנת הרכבת שהשפיעה לטובה על חייו של גלשה. ה"סופות" של המאה העשרים לא חלפו ללא עקבות. ההגירה מהכפר הייתה משמעותית, כאשר שתי מלחמות העולם גבו קורבנות דם רבים, גם של יהודים שישבו במקום.

## אתרים בעלי חשיבות
* הכנסייה הרומית קתולית הוקמה בסגנון הבארוק המאוחר בין השנים 86–1774. הפרסקו שלו על תקרת הכיפה של הקדש מתאר את הכתרתו של מריה. בגינת הכנסייה יש אנדרטה המוקדשת לנופלים במלחמת העולם השנייה.
* ב. אנדרטת מלחמת העולם השנייה
* ספא תרמי. 
* פסל טורול

## ילידי המקום
* ינה לנדלר הפוליטיקאי ההונגרי-יהודי נולד בגלשה בשנת 1875, הוא היה אחת הדמויות הבולטות של תנועת העבודה. 
* ארנה לנדלר (הוצא להורג - מוסקבה, מקום ההוצאה להורג של בוטובו, 3 ביוני 1938), יליד גלשה 1877, היה עורך דין הונגרי-יהודי וחבר המפלגה הקומוניסטית, אחיו הצעיר של ינה לנדלר.

## מידע נוסף
* האתר של גלשה
* כפרים-גלשה

## קישורים חיצוניים

* 

## הערות שוליים

קטגוריה:הונגריה: כפרים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
ליאור גרוסמן

**ליאור גרוסמן** (נולדה בשנת 1962) היא ראש המכון לארכאולוגיה וללימודי המזרח הקרוב הקדום באוניברסיטה העברית, וראש המעבדה לארכאולוגיה חישובית בחוג לארכאולוגיה. 
## חיים מוקדמים

גרוסמן למדה באוניברסיטה העברית החל משנת 1985. לאחר סיום תואר בוגר בארכאולוגיה, אגיפטולוגיה ומתמטיקה ב־1992, החלה בלימודי התואר השני בארכאולוגיה והגישה את עבודת התזה שלה, "המכלולים הליתיים של האתרים הנאטופיים בעמק הירדן התחתון: סליביה I ו-פצאל IV" ב־1998. ב־2005 הגישה את עבודת הדוקטורט שלה, "Computer simulation of variables in models of the origin of agriculture in the Levant" בהנחיית אנה בלפר-כהן ואילן שרון. בשלוש השנים הבאות עסקה בפוסט-דוקטורט במכון ויצמן, תחת הנחייתו של עוזי סמילנסקי.

## קריירה
גרוסמן היא פרופסור מן המניין בחוג לארכאולוגיה במדור לארכאולוגיה פרהיסטורית ומכהנת כראש המעבדה לארכאולוגיה חישובית בחוג לארכאולוגיה וללימודי המזרח הקרוב הקדום באוניברסיטה העברית. במעבדה לארכאולוגיה חישובית היא עוסקת בפיתוח שיטות חדשות לעיבוד ממוחשב של מודלים תלת־ממדיים של ממצא ארכאולוגי.

בשנים 1997–2008 ניהלה את החפירה הארכאולוגית במערת חילזון תחתית. בחפירה נחשף בית קברות מהתקופה הפלאוליתית השייך לתרבות הנאטופית בן 12,000 שנה. בית הקברות שנחשף לימד שאנשי התרבות הנאטופית השקיעו מאמצים רבים בבית קברות ובקבורה. הם הקימו בשקע שבמערה שני מבנים ושלושה בורות שאותם חפרו ברצפת המערה. בתוך המבנים התגלו שלוש קבורות ראשוניות כאשר בבורות התגלו שרידי קבורה של 25 אנשים נוספים. הממצאים הראו שהם נהגו לעשות קבורה ראשונית ולאחר מכן הם פתחו את הקברים ומתוכם הוצאו הגולגולות והעצמות הארוכות. בשנת 2008 בחפירות שנעשו באתר, נחשפו 28 שלדים שנקברו במערה. הקבר הייחודי ביותר שנמצא באתר הוא של האישה השאמאנית, שלד של אישה נכה שבזמן מותה הייתה בת כ-45.

החל משנת 2010 מנהלת את החפירה המחודשת בנחל עין גב II. החפירה נכון להיום (2020) עדין מתנהלת.

## פרסומים
* ליאור גרוסמן, התרבות הקדומה ששופכת אור על תחילת הציוויליזציה האנושית, פורסם 15 אוקטובר 2015 באתר קרן הלאומית למדע.

## קישורים חיצוניים
* 
* 
* 
* 
* פרופ' ליאור גרוסמן הצליחה למצוא שרידי מתקן מלפני כ-12,000
* 

## הערות שוליים

קטגוריה:סגל האוניברסיטה העברית בירושלים: ארכאולוגיה והמזרח הקרוב הקדום
קטגוריה:ארכאולוגיות ישראליות
קטגוריה:ארכאולוגים ישראלים
קטגוריה:ישראליות שנולדו ב-1962
קטגוריה:ישראלים שנולדו ב-1962
בסיס נאגורסקויה

**נאגורסקויה** הוא בסיס של חיל האוויר הרוסי בארץ אלכסנדרה במחוז ארכנגלסק, רוסיה, הממוקם 1,350 קילומטרים צפונית למורמנסק. זהו בסיס ארקטי מרוחק במיוחד והבסיס הצבאי הצפוני ביותר ברוסיה. הבסיס נקרא על שם הטייס הפולני-רוסי יאן נאגורסקי.

נאגורסקויה נבנה בשנות החמישים כבסיס למפציצים הסובייטיים. הבסיס קבוצת הבקרה האקרטית של חיל האוויר הרוסי, ששמרה על כל מתקני ההפצצה שבחוג הארקטי. מטוס מטען מדגם An-72 התרסק כאן ב-23 בדצמבר 1996, בעת שניסה לנחות. שדה התעופה מתוחזק על ידי משמר הגבול של שירות הביטחון הפדרלי ומסוגל לשרת מטוסי אנטונוב An-26 ומטוסי An-72.

צילומי לוויין מספטמבר 2015 מראים בסיס צבאי חדש ללא כלי רכב משוריינים או הגנות אוויריות. במקום זאת, הבסיס מורכב ממבנה מרכזי, כמה מבנים תומכים כמו מחסני דלק ומתקני חימום, מסלולים ישנים וחדשים, כמו גם מעגנים המאפשרים אספקת חומרי בנייה ואספקה.

## קישורים חיצוניים

* 

## הערות שוליים

נאגורסקויה
נאגורסקויה
הר גרדינר (אנטארקטיקה)

**הר גרדינר** (באנגלית: **Mount Gardiner**) הוא הר מצוקי גדול, של סלעי גרניט, בהרי המלכה מוד באזור חוף אמונדסן של שטח חסות רוס, שבאנטארקטיקה.

גובהו של ההר 2,480 מטרים מעל פני הים.

## היסטוריה
### גילוי ומיפוי ההר

ההר התגלה בדצמבר 1934 על ידי המחלקה הגאולוגית של המשלחת האנטארקטית של ריצ'רד בירד בפיקודו של קווין בלקברן.

### מקור השם

ריצ'רד בירד נתן להר את שמו.

בירד קרא להר על שמו של ג'וזף ט. גרדינר (Joseph T. Gardiner), מולינגטון שבניו זילנד, שהיה הסוכן של בירד, וסייע לבירד להתכונן עבור המשלחות שערך ב־1928- 1930 וב־1933- 1935.

## לקריאה נוספת

• Damien Gildea, **[https://books.google.co.il/books?id=TrHtBgAAQBAJ&pg=PT248&lpg=PT248&dq=%22Mount+Gardiner%22+Antarctica&source=bl&ots=g8gj8Cervx&sig=ACfU3U3_uVAVk0QqbzfDALkbeugGHVA-AQ&hl=en&sa=X&ved=2ahUKEwiK5eGI5-rpAhU3QUEAHW3DBdEQ6AEwA3oECA0QAQ#v=onepage&q=%22Mount%20Gardiner%22%20Antarctica&f=false Mountaineering in Antarctica: complete guide: Travel guide]**

## קישורים חיצוניים
* הר גרדינר באתר הסקר הגאולוגי של ארצות הברית
* הר גרדינר באתר הגאזט האנטארקטי של ממשלת אוסטרליה
* הר גרדינר באתר הגאזט האנטארקטי המשווה SCAR של ממשלת אוסטרליה
* מזג אוויר נוכחי מעודכן בהר גרדינר
** תחזית מזג אוויר עדכנית ארוכת טווח עבור הר גרדינר
** נתוני מזג אוויר היסטוריים עבור הר גרדינר

## הערות שוליים

גרדינר
גרדינר
בסיס כוכב הקוטב

**בסיס כוכב הקוטב** (ברוסית: **«Поля́рная звезда́»**) הוא בסיס צבאי רוסי באי וראנגל באוקיינוס הקרח הצפוני, בים סיביר המזרחי לים הצ'וקצ'י. הבסיס נפתח בשנת 2014. וממוקם בכפר הנטוש אושאקובסקויה, אשר אין בו אוכלוסייה קבועה.

הבסיס מנוהל על ידי משרד ההגנה של רוסיה.
## תיאור
הבסיס מהווה חלק מקבוצת החוג הארקטי של המחוז הצבאי המזרחי, כאשר ממעוף הציפור ניתן להבחין שלמתחם הבסיס יש צורה של כוכב, וזו הסיבה לשמו.

הרכבה והתקנה של מתחם מינהלי ומגורים, כחלק מהמחנה הצבאי, הושלמה בשנת 2014. מתחם הדיור המנהלי מורכב משני מתחמי דיור עם 34 מודולים. מבנים מעוצבים בצורת כוכב מאפשרים לאנשי הצבא לנוע בחופשיות בתוך המבנה, מה שמגביל את יציאתם לאוויר הפתוח בטמפרטורות נמוכות וקיצוניות.

מתחם הדיור המנהלי כולל אזורי מגורים, מחייה וניהול. יש חדר ספורט, סאונה וחדר פנאי. באי בו נמצא הבסיס פרוסות עמדות מכ"ם ונקודות תעופה.

קפלה נבנתה במרחק 20 מטרים מהמחנה הצבאי. זו מותקנת על כלונסאות ומתנשא לגובה של מטר וחצי מעל פני האדמה. גובה הבניין הוא כ-6 מטר. הקפלה בנויה מחומרים שהועברו לאי באוניות. הבנייה ארכה 14 יום. עד 1992, יחידות רדאר, יחידות הגנה אווירית ושדה תעופה חלופי היו ממוקמים באי וראנגל, אך נהרסו לאחר קריסת ברית המועצות.

## קישורים חיצוניים

## הערות שוליים

כוכב הקוטב
כוכב הקוטב
קטגוריה:צ'וקוטקה
בסיס האי סרדני

**בסיס האי סרדני** (ברוסית: **Остров Средний**) שדה תעופה צבאי באי סרדני והוא שדה התעופה הפעיל היחיד בסברנאיה זמליה.

באי סרדני יש שדה התעופה היחיד בסברנאיה זמליה, כמו גם מחסני דלק, בנייני חוץ ומוצב גבול פעיל. מאז 1981, יחידת התעופה המשרתת את שדה התעופה ממוקמת שם. המסלול מתחיל בחלקו המרכזי של האי ממש מאחורי גבעה קטנה וכמעט כל המשלחות המדעיות והתיירותיות יוצאות מהאי סרדני. לדוגמה, בשנת 2005 החלה המשלחת הרוסית הראשונה לקוטב הצפוני בתחנת Svyataya Rus, בראשותו של המטייל הרוסי ולנטין יפרמוב וב-18 בדצמבר 2007, יצא המשלחת הראשונה בסקי מסוורנאיה זמליה לחוג הקוטב.

לשדה התעופה יש קישורים אוויריים בעיקר עם שדות תעופה אחרים בצפון הסמוכים, כמו בחטנגה, דיקסון או קרסנויארסק.

בשנת 2014 השיקה סוכנות הבנייה המיוחדת הפדרלית תוכנית להקמתם של עיירות ושדות תעופה צבאיים בשישה אזורים באזור הארקטי, אחד מהם שנבחר היה האי סרדני. לדברי ראש המטה הכללי הרוסי, גנרל הצבא ולרי גרסימוב, בתחילת 2015, תוכנן להקים מרכז ייעודי להכשרת חיילים באזור הארקטי. בשנת 2016 הוקם גדוד אווירי, שנועדו להפוך לחלק בלתי נפרד מכוחות האוויר והחלל של רוסיה.

## הערות שוליים

סרדני
סרדני
קטגוריה:חבל מנהלי קרסנויארסק
Sweetener (שיר)

**Sweetener** (בעברית: **ממתיק**) הוא שיר של הזמרת האמריקאית אריאנה גרנדה מתוך אלבום האולפן הרביעי שלה Sweetener, שיצא בשנת 2018. את השיר כתבו גרנדה והפיקה יחד עם פארל ויליאמס.

## רקע ושחרור
[שמאל|ממוזער| [פארל ויליאמס (בתמונה בשנת 2016) כתב והפיק את השיר.]]
השיר נכתב והופק על ידי אריאנה גרנדה ופארל ויליאמס. השירה של גרנדה הוקלטה על ידי סם הולנד ונח פאסובוי באולפני MXM בלוס אנג'לס, קליפורניה, כאשר ג'רמי לרטולה סיפק סיוע למהנדס הקלטות. פיל טאן ערבב את הרצועה, וג'וש קדווין היה מהנדס האודיו, עם אנדרו קולמן ומארק לארסון כמהנדס ההקלטות. בהמשך שולט רנדי מריל בשיר בסטרלינג סאונד בעיר ניו יורק, ניו יורק.

השיר הופיע לראשונה בווידאו קליפ של השיר No Tears Left to Cry של גרנדה, יחד עם שירים אחרים. גרנדה פרסמה תמונה של עצמה מאזינה לשיר בעמוד האינסטגרם שלה. ב-21 ביולי 2018, צילומי פפראצי הדליפו קטע של גרנדה שמשמיעה את השיר במכוניתה, בהמשך אותו יום גרנדה אישרה את קטע בטוויטר שלה.

## הרכב השיר
Sweetener באורך זמן כולל של שלוש דקות ועשרים ושמונה שניות (3:28). השיר היה מהראשונים שגרנדה כתבה לאלבום Sweetener. מבחינת תוכן המילים השיר מדבר על טיפול עצמי והעצמה בזמן שהיא שרה ישירות לאהובה. הוא מכיל גם משחקי מילים בשיר. על פי הגיליון שפורסם באתר "Musicnotes.com "על ידי Universal Music Publishing Group, השיר מורכב במפתח ה-E Major עם מפעם של 120 פעימות לדקה. שירתה של גרנדה נעה בין התו F♯ ל-D<sub>5</sub>.

## ביקורת
בריטני ספנוס מרולינג סטון כינתה את השיר כ"גולת הכותרת" ו"קליט" דאגלס גרינווד כתב בסקירתו על האלבום ב-NME, "יש חוצפה בשם השיר, לאורך האלבום 'Sweetener' גרנדה מדברת על 'letting the sweetener in our hearts' to, 'bring that bitterness to a halt', לפני שהיא מגיעה להתמוטטותת שנמשמעת כמו מטרו בומין שמתעסק עם הפסקול של בת הים הקטנה..." כריס דיוויל *מסטריאוגום* אמר, "שם השיר הוא סוג של מנגינת הנשמה החופשית המודרנית שמגאן טריינור עשויה להוציא, אך הוצג בטוב טעם והופק במינימליזם העשיר בפירוט של Spoon's Kill the Moonlight".

פיצ'פורק דירג את השיר במצעד מאה השירים הטובים ביותר בשנת 2018, ואמר "בתוך ההפקה של השיר מהיצור כלי ההקשה, קצב בס מופשט, קו סינתיסייזר מדורג, פארל ויליאמס הדגיש את השירה של גרנדה עם צלילי "ששש.!" צורמים שנשמעים כמו שריקת קיטור באוויר. הכל מסתכם כהתעוררות עליזה של חושניות באלבום שמדבר על צורך בהנאות שיש באהבה חדשה. Sweetener, מדבר על הרעיון של למצוא את הטוב בכל כך הרבה רע, ומשבח את האנשים המעודדים התמדה כזו. השיר מכיל את אותה גישה אוניברסלית של להסתכל על חצי הכוס המלאה ומהווה תזכורת שאפשר להפוך אפילו את התחושות הרעות למשהו קורן. "

## הצלחה מסחרית
השיר יצא לראשונה ב-1 בספטמבר 2018 והגיע לשיאו במקום ה-55, כשהיה ה-"שיר שאינו סינגל" השני של גרדנה שהגיע למקום השני במעצד בארצות הברית. לאחר שהשיר "Breathin" יצא לאור כסינגל השלישי של Sweetener, הוא הפך ל"שיר שאינו סינגל" בעל התרשים הגבוה ביותר של גרנדה בארצות הברית, לאחר מכן הובס על ידי "Needy".

## הופעות חיות
גרנדה הופיעה לראשונה עם השיר בהופעה חיה ב-The Sweetener Sessions בשנת 2018. השיר בוצע בהמשך במהלך סיבוב ההופעות העולמי של Sweetener בשנת 2019.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי אריאנה גרנדה
קטגוריה:שירים באנגלית
קטגוריה:שירים שנכתבו על ידי אריאנה גרנדה
קטגוריה:שירים שנכתבו על ידי פארל ויליאמס
קטגוריה:שירים שהופקו על ידי פארל ויליאמס
קטגוריה:שירי היפ הופ אמריקאיים
קטגוריה:שירי זהב באוסטרליה
רצוננו לראות את מלכנו

**רצוננו לראות את מלכנו** הוא אלבום סולו מספר 20 של הזמר החסידי הבולט אברהם פריד. האלבום יצא בפברואר 2012 בחברת גל פז והוא מורכב מלחנים של יוצרים חרדיים מוכרים, בהם יוסי גרין וליפא שמלצר. פריד בעצמו הלחין את שיר הנושא של האלבום, Keep Climbing, האלבום מכיל שירים באנגלית, עברית ויידיש. שם האלבום באנגלית: **Keep Climbing**.

## רשימת הקטעים בדיסק

## השתתפו בהקלטות
*אברהם פריד - שירה

## על האלבום
האלבום יצא לקראת פורים ובו 13 רצועות עם לחנים חסידיים, רובם מתהילים, של המלחינים הגדולים במוזיקה החסידית, מהאלבום יצא הלהיט הגדול "קח את שלי" עם כ-3 מיליון צפיות ביוטיוב, ועוד כמה שירים מוכרים כמו Keep Climbing והפכת מספדי.

השיר "Light" (מעט אור) בלחן של איצי וולדנר יצא בגרסת כיסוי של שמילי אונגר באלבומו על הבמה.

## קישורים חיצוניים
*

## הערות שוליים

קטגוריה:אלבומי אברהם פריד
קטגוריה:אלבומים בעברית
קטגוריה:אלבומים חסידיים
הר גרדינר (קליפורניה)

**הר גרדינר** או **הר גרדנר** (באנגלית: **Mount Gardiner** או **Mount Gardner**) הוא הר בהרי סיירה נבדה במחוז פרזנו, במדינת קליפורניה, שבארצות הברית.

ההר ממוקם בחלק המזרחי של הפארק הלאומי קינגס קניון.

גובהו של ההר 3,934 מטרים מעל פני הים.

ההר מתנשא מעל סביבתו לגובה של 284 מטרים.

## היסטוריה
### מקור השם

שמו של ההר ניתן לו בשנת 1865 במסגרת סקר ויטני של האזור (the Whitney Survey).

ההר נקרא על שמו של ג'יימס ט. גרדינר (James T. Gardiner), שהיה אחד הסוקרים בסקר, בין השנים 1864–1867. בסקר מופיע השם "Gardner" (כך איית גרדינר את שמו באותה עת).

לימים שינה גרדינר את איות שמו לצורה "Gardiner", ובעקבות לחץ מטעם מועדון הסיירה (Sierra Club), שונה שם ההר בהתאם, בשנת 1931.

## לקריאה נוספת

• R. J. Secor, **[https://books.google.co.il/books?id=u0sc6cgA1IUC&pg=PA165&lpg=PA165&dq=%22Mount+Gardiner%22&source=bl&ots=nT9Qq8Y4qL&sig=ACfU3U2xkL3riIVJkfZ8CIiz6gmJxnBVUw&hl=en&sa=X&ved=2ahUKEwjvv-Tm3-rpAhUTT8AKHTx_C3cQ6AEwEnoECAoQAQ#v=onepage&q=%22Mount%20Gardiner%22&f=false The High Sierra: Peaks, Passes, Trails]**, P 165

• Erwin Gustav Gudde, **[https://books.google.co.il/books?id=M-22djGNuhwC&pg=PA117&lpg=PA117&dq=%22Mount+Gardiner%22&source=bl&ots=-NRA0FSRLS&sig=ACfU3U1rWhn4elNhxt3m0Fs3IK-0QYCDiA&hl=en&sa=X&ved=2ahUKEwiVvryB4erpAhWLgVwKHZ9zCMY4ChDoATADegQICBAB#v=onepage&q=%22Mount%20Gardiner%22&f=false California Place Names: The Origin and Etymology of Current Geographical Names]**, P 117

## קישורים חיצוניים

* הר גרדינר באתר הסקר הגאולוגי של ארצות הברית
* הר גרדינר באתר summitpost
* תרשים הנוף הנשקף מהר גרדינר באתר peakvisor
* תרשים הנוף הנשקף מהר גרדינר באתר peakfinder
* הר גרדינר באתר peakery (מפת אזור ההר, תצלומי ההר, ומרחקים לאתרים סמוכים)
* מזג אוויר נוכחי מעודכן בהר גרדינר
** תחזית מזג אוויר עדכנית ארוכת טווח עבור הר גרדינר
** נתוני מזג אוויר היסטוריים עבור הר גרדינר
* 

## הערות שוליים

גרדינר
גרדינר
גרדינר
עדי יורמן

**עדי יורמן** (נולדה ב-26 ביולי 1983) היא כדורגלנית ישראלית, ששיחקה בעיקר כשוערת בליגת המכללות בארצות הברית, בליגת העל ובנבחרת ישראל ומשחקת כיום כחלוצה בליגה הארצית בקבוצת הבת של אס"א תל אביב. במהלך הקריירה שלה כשחקנית זכתה ב-4 אליפויות וב-3 גביעי המדינה ונבחרה כשחקנית השנה בעונת 2016/2017.

## ביוגרפיה
עדי יורמן נולדה בקיבוץ עין שמר וגדלה ביישוב הקהילתי כוכב יאיר. בת לחיים ומילי יורמן ואחות ללירון ושני.
בילדותה, שיחקה טניס ואף השתתפה בליגה הארצית. בהשראת אחותה הגדולה שילבה עם הטניס את משחק הכדורעף. למדה בתיכון גלילי כפר סבא והייתה לשחקנית מובילה במגמת הכדורעף.
בכיתה י"א העפילה עם קבוצתה לגמר אליפות בתי הספר התיכוניים בכדורעף חופים וזכתה בתואר שחקנית מצטיינת ובכיתה י"ב כיהנה כקפטנית הקבוצה והובילה אותה למעמד "גמר ליגת העל לתיכונים בשנת 2001".

### תחילת הקריירה
במהלך אחד ממשחקי הכדורעף בכפר סבא, התגלתה יורמן על ידי מאמן נבחרת ישראל בכדורגל נשים, רוני שניידר, והחליטה לעשות הסבה מקצועית לכדורגל.
בשנת 2002 הצטרפה לקבוצת אסא תל אביב, שיחקה בעמדת חלוצה ואף זומנה להצטרף לנבחרת הנערות של ישראל.
במהלך מחנה אימונים וטורניר בינלאומי של נבחרת הנערות, עברה יורמן מעמדת חלוצה לעמדת שוערת.
בהיותה בנבחרת ישראל, קיבלה הכרה מצה"ל לשרת בחיל המודיעין בחטיבת המחקר במעמד של חיילת ספורטאית.

### בליגת המכללות ובנבחרת ישראל
מספר שנים לאחר שחרורה, התקבלה ללימודי תואר ראשון במקביל למשחק בליגת המכללות האמריקאית (NAIA) ב-Northwood University שבפלורידה, ארצות הברית.
במהלך ארבע השנים ששהתה שם, הובילה יורמן את הקבוצה לארבעה תוארי אליפות מחוז TSC ולהעפלה היסטורית לאליפות הלאומית של ליגת המכללות. זכתה בתארים אישיים רבים ונבחרה לנבחרת המחוז במספר עונות כמו גם לשחקנית ההגנה של העונה.
בנוסף לכדורגל, יורמן השתתפה בליגת המכללות בענף הטניס ואף זכתה עם הקבוצה באליפות המחוזית של ליגת המכללות.

### נבחרת ישראל
יורמן השתייכה לנבחרת הנערות והצטרפה לנבחרת הבוגרת ב-2003. את הופעת הבכורה שלה בנבחרת הנשים של ישראל ערכה ב-2003 נגד נבחרת נבחרת קזחסטן במסגרת קמפיין מוקדמות אליפות אירופה 2005. סה"כ רשמה 22 הופעות בנבחרת.

### בליגת העל
בשובה ארצה, חזרה לאס"א תל אביב וזכתה ב-4 אליפויות ו-3 גביעים. בשנת 2011 לקחה חלק עם הקבוצה בהעפלה היסטורית לשלב 32 אחרונות באירופה במסגרת ליגת האלופות.
בעונתה האחרונה בליגת העל נבחרה לשחקנית העונה.

כיום משחקת באס"א ת"א ב' בליגה הארצית.

יורמן היא בעלת תואר ראשון במנהל עסקים.

## תארים
### Northwood University
* אליפות מחוז TSC: בעונות 2006/2007, 2007/2008, 2008/2009, 2009/2010
### [[אס"א תל אביב (כדורגל נשים)|אס"א תל אביב]]
* אליפות המדינה: (4) - 2011/2012, 2012/2013, 2013/2014, 2014/2015
* גביע המדינה: (3) - 2011/2012, 2013/2014, 2016/2017
### תארים אישיים
* כדורגלנית העונה במחוז TSC בליגת המכללות בארצות הברית: 2008
* כדורגלנית העונה בישראל: 2016/2017

## קישורים חיצוניים

* פרופיל באתר ההתאחדות לכדורגל בישראל
* פרופיל באתר Soccer Punter
* פרופיל באתר KEISER UNIVERSITY ATHLETICS

## הערות שוליים

קטגוריה:כדורגלניות ישראליות
קטגוריה:כדורגלנים ישראלים
קטגוריה:כדורגלניות ישראליות בליגת המכללות בארצות הברית
קטגוריה:שוערות כדורגל ישראליות
קטגוריה:שוערי כדורגל ישראלים
קטגוריה:כדורגלניות אס"א תל אביב
קטגוריה:בוגרי תיכון גלילי (כפר סבא)
קטגוריה:כוכב יאיר צור יגאל: אישים
קטגוריה:ישראליות שנולדו ב-1983
קטגוריה:ישראלים שנולדו ב-1983
וורטינגטון ויטרדג'

**תומאס וורטינגטון ויטרדג**' (**Thomas Worthington Whittredge**; 22 במאי 1820 – 25 בפברואר 1910) היה אמן אמריקני מאסכולת נהר ההדסון. וייטרדג' היה אמן מוערך בתקופתו, והיה ידיד עם כמה אמנים מובילים של האסכולה כולל אלברט בירסטדט וסנפורד רובינסון גיפורד. הוא נסע הרבה והצטיין בציור נוף, דוגמאות רבות לכך נמצאות במוזיאונים מרכזיים.

## ביוגרפיה
ויטרדג' נולד בבקתת עץ ליד ספרינגפילד, אוהיו בשנת 1820. כצעיר הוא צייר נופים ודיוקנאות בסינסינטי לפני שנסע לאירופה בשנת 1849 להמשך הכשרתו האמנותית. כשהגיע לגרמניה התיישב באקדמיה בדיסלדורף, בית ספר לאמנות הגדול באותה תקופה, ולמד אצל עמנואל לויצה. בדיסלדורף, ויטרדג' התיידד עם בירסטדט ודגמן ללויצה כאילו הוא ג'ורג' וושינגטון וכן דמות נוספת בציוריו המפורסמים של לויצה, "וושינגטון חוצה את דלאוור", כיום באוסף מוזיאון המטרופוליטן לאמנות בעיר ניו יורק. הוא קשור לבית הספר לציור בדיסלדורף.

ויטרדג' שהה כמעט עשר שנים באירופה, נפגש ונסע עם אמנים חשובים אחרים כולל סנפורד גפורד. הוא שב לארצות הברית בשנת 1859 והתיישב בעיר ניו יורק שם התחיל את הקריירה שלו כצייר נוף באסכולת נהר הדסון.

ויטרדג' נסע על פני המישורים הגדולים אל הרי הרוקי בשנת 1865 עם סנפורד גיפורד וג'ון פרדריק קנסט. הנסיעה הביא לכמה מיצירותיו החשובות ביותר של ויטרדג'- נופים גדולים ובלתי שגרתיים, אשר תפסו את היופי הגס ואת האופק הליניארי של המישורים.
ממוזער|259x259 פיקסלים|וורטינגטון ויטרדג', נוף בווסטפליה
ממוזער|269x269 פיקסלים|ווטינגטון ויטרדג', חציית הנהר, 1871
לימים כתב ויטרדג' באוטוביוגרפיה שלו, "מעולם לא ראיתי את המישורים או משהו דומה להם. הם הרשימו אותי עמוקות. דאגתי להם יותר מאשר להרים ... מי שחצה את המישורים באותה תקופה, על אף עדרי הבופלו שבהם ולהקות האנטילופה, סוסיהם הפראיים, צבאים וארנבות, כמעט ולא יכול להתעלם מהמרחב הענק והשקט שבהם והמראה בכל מקום של קיום תמים ופרימיטיבי."

ויטרדג' עבר לניו ג'רזי, בשנת 1880, שם המשיך לצייר עד סוף ימיו.

הוא נפטר בשנת 1910 בגיל 89 ונקבר בבית הקברות ספרינגפילד, ניו ג'רזי.

ציוריו של ויטרדג' נמצאים כעת באוספים של מוזיאונים רבים, כולל המוזיאון המטרופוליטן בעיר ניו יורק, מוזיאון יוטה לאמנויות יפות בסולט לייק סיטי, מוזיאון האמנות האמריקאי סמיתסוניאן בוושינגטון הבירה ומוזיאון הלובר בפריס, צרפת.

## קישורים חיצוניים

* 

## הערות שוליים

קטגוריה:אמריקאים ילידי אוהיו
קטגוריה:ספרינגפילד (אוהיו): אישים
קטגוריה:ציירים אמריקאים
קטגוריה:אמריקאים שנולדו ב-1820
קטגוריה:אמריקאים שנפטרו ב-1910
אדי אהרונוף

**אדי אהרונוף** (נולד ב-3 במאי 1973) הוא עיתונאי, צייר, יוצר תוכן ואיש תקשורת ישראלי. לשעבר עורך "מבט לחדשות" ומנהל חטיבת החדשות בערוץ הראשון.
## ביוגרפיה
אהרונוף נולד במילאנו, שבאיטליה, למשפחה דתית שלה עסקים במדינה. בשנת 1982 עלתה משפחתו לישראל והשתקעה ברעננה. למד בישיבה תיכונית, אך החל להתרחק מהדת. את לימודיו התיכונים סיים בתיכון הממלכתי "אוסטרובסקי" ברעננה. עם גיוסו לצה"ל שובץ בחיל התותחנים ושירת בפלוגת הסיור של החיל. במהלך שירותו הצבאי הוצב ברמת הגולן, ברצועת הביטחון בלבנון ובאזורים שונים ביש"ע ואת רוב שירות המילואים עשה אהרונוף כלוחם חי"ר בחטיבה הירושלמית ובמסגרתה לחם במבצע "חומת מגן", מבצע "עופרת יצוקה" ומבצע עמוד ענן. לאחר שחרורו מצה"ל טייל ארוכות בעולם ועסק ובאומנות ובמסחר. עם שובו לישראל נרשם ללימודי מדעי המדינה ומזרח אסיה-יפנית באוניברסיטה העברית בירושלים.

את דרכו העיתונאית החל אהרונוף בשנת 2001 כתחקירן בתוכנית "בוקר טוב ישראל" בערוץ הראשון. עם ירידת התכנית מהאוויר עבר לערוץ 33 (רשות השידור) שם שימש ככתב. עם פרוץ מלחמת לבנון השנייה בשנת 2006, שב אהרונוף לחטיבת החדשות בערוץ הראשון הפעם ככתב וכעורך התכנית "היום בחדשות" עם קרן נויבך וגאולה אבן-סער.

בשנת 2011 התמנה לתפקיד רכז הכתבים וסגן מנהל חטיבת החדשות בערוץ. במסגרת תפקידו כתב פורמטים רבים לתוכניות אקטואליה, ערך את מהדורת החדשות המרכזית "מבט לחדשות", את מגזין החדשות "יומן", את התכנית "הערב עם גאולה אבן" ובנוסף גם משדרים מיוחדים.

בשנת 2014 התמנה למנהל חטיבת החדשות של הערוץ הראשון. ובמקביל המשיך בעריכת תוכניות רבות ומגוונות בערוץ.

לאחר חקיקת החוק לפירוק רשות השידור, סיים את תפקידו כמנהל וחזר לשמש כעורך של "פוליטיקה" ו"הערב עם גאולה אבן" עד לסגירתה הסופית של רשות השידור בשנת 2017. מאותה שנה החל לשמש אהרונוף כיועץ תקשורת ואסטרטגיה לארגונים ומוסדות ציבורים, מרצה אורח לעיתונאות ותקשורת במוסדות אקדמיים ועורך ראשי בחברת ההפקות Beat.ON Productions.

שימש דובר לשכת המסחר בירושלים ועד לאחרונה עמד בראש מערך דוברות ותקשורת במכון היצוא הישראלי.

## חיים אישיים
בשנת 2003 התחתן עם רינת בן-אבי ולהם ילד אחד. השניים התגרשו בשנת 2009. במקביל לסגירת רשות השידור בשנת 2017 שב אהרונוף לעסוק באופן מקצועי באומנות וחזר לצייר. זאת במקביל לכתיבת שירה, ספרות וסדרת טלוויזיה. בשנת 2018 יצא ספרו "תגידי להם" בהוצאה עצמאית ומצומצמת. הספר משלב יצירות אומנות ושירים פרי עטו.

מלבד עברית, אהרונוף דובר גם אנגלית, איטלקית ויפנית.

## קישורים חיצוניים
*ציוריו של אדי אהרונוף, באתר האינטרנט האישי שלו.
* 
* 

## הערות שוליים

קטגוריה:בוגרי האוניברסיטה העברית בירושלים
קטגוריה:בוגרי תיכון אוסטרובסקי
קטגוריה:דוברים ישראלים
קטגוריה:הערוץ הראשון: אישים
קטגוריה:ישראלים ילידי איטליה
קטגוריה:עולים בשנות ה-1980
קטגוריה:עורכים ישראלים
קטגוריה:עיתונאים ישראלים
קטגוריה:ציירים ישראלים
קטגוריה:ישראלים שנולדו ב-1973